Public procurement notice: Prior Information Notice Without Call For Competition
Published: 2022-04-08
Buyer: Region Sjælland
Country: DK
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Region Sjælland igangsatte i 2021 en indledende markedsdialog vedrørende et forventet udbud af en digital patologi løsning. I forlængelse af den markedsdialog, der blev initieret i 2021 annonceres med denne forhåndsmeddelelse en invitation til deltagelse i en ny markedsdialog med Region Sjælland vedrørende en forventet anskaffelse af Viewer-software til Digital Patologi.   Den forventede anskaffelse omfatter en diagnostisk viewer til erstatning for mikroskopet med de features, som en patolog behøver for at kunne beskrive og vurdere det digitaliserede præparatsnit. Løsningen omfatter ikke glasscannere og forventes ikke at omfatte billedanalyse software (baseret på fx AI). Det er ved at blive afklaret, hvorvidt en IMS (Image Management System) komponent skal omfattes af anskaffelsen.  For yderligere information om Region Sjælland se: www.regionsjaelland.dk
Virksomheder som ønsker at deltage i markedsdialogen bedes ansøge om deltagelse via EU Supply. Anmodninger modtages ikke på anden vis end igennem EU Supply.
Alle interesserede virksomheder har mulighed for at oprette en profil i EU Supply. For hjælp og support henvises til eu-supply.com
Region Sjælland inviterer grundet de tilgængelige ressourcer et begrænset antal virksomheder til deltagelse i markedsdialogen.
Markedsdialogen forventes at bestå af fremsendelsen af en række spørgsmål, som deltagerne bedes besvare skriftligt. Region Sjælland vil, i fald der er behov for uddybning af besvarelsen, tage kontakt til virksomhederne for en skriftlig eller mundtlig afklaring. Ved behov for mundtlige afklaringer vil dette ske via virtuelle møder.
De skriftlige spørgsmål vil blive fremsendt på dansk i uge 17 og forventes besvaret af virksomhederne i uge 19.
Det kan ikke udelukkes, at der kan være behov for at gennemføre endnu en runde afklarende spørgsmål efter uge 19.
Anmodning om deltagelse bedes omfatte maksimalt 2 sider med følgende beskrivelse på dansk eller engelsk:
1)	En kort beskrivelse af virksomheden med angivelse af navn, CVR (eller tilsvarende information fra det land ansøger hører til), herunder for evt. andre deltagende virksomheder. Såfremt deltagelsen omfatter et samarbejde mellem flere virksomheder, bedes dette blive angivet tydeligt i ansøgningen
2)	En kort beskrivelse af virksomhedens standard Viewer software specifikt egnet til Digital Patologi, herunder om virksomhedens Viewer software også tilbyder IMS (Image Management System) komponent
3)	En kort referencebeskrivelse af de leverancer, som virksomheden har udført med standard Viewer software til specifikt Digital Patologi og evt. IMS med angivelse af, hvornår leverancen blev udført og til hvem
Region Sjælland forbeholder sig ret til at anmode de ansøgende virksomheder om yderligere informationer i forbindelse med valget af deltagere til markedsdialogen.
Region Sjælland forbeholder sig ret til under et efterfølgende udbud at anvende enhver information, som virksomhederne afgiver i en anmodning om at deltage eller under den tekniske dialog, medmindre virksomheden forudgående har tilkendegivet, at informationen afgives i fortrolighed, udgør en forretningshemmelighed eller er omfattet af eksklusive rettigheder.
Der skal gøres opmærksom på, at de omkostninger leverandørerne måtte have i forbindelse med markedsdialogen, er Region Sjælland uvedkommende.